У складу са чланом 114., 137. и 138. Закона о спорту („Сл.гласник РС“, 10/16) у даљем тексту закон, чланом 7. Одлуке о буџету општине Владичин Хан за 2023. годину („Службени гласник града Врања“ 28/22), члана 70. Статута општине Владичин Хан („Службени гласник Града Врања, број 4/19 и 28/22), Правилника о одобравању и финансирању програма којима се задовољавају потребе и интереси грађана у области спорта у општини Владичин Хан број 06-28/1/22-III од 07.04.2022. године, Правилника о измени и допуни Правилника о одобравању и финансирању програма којима се задовољавају потребе и интереси грађана у области спорта у општини Владичин Хан број 06-75/2/22-III од 09.09.2022. године, Друге измене Правилника о измени допуни Правилника о одобравању и финансирању програма којима се задовољавају потребе и интереси грађана у области спорта у општини Владичин Хан, број 06-30/18/23-III од 24.03.2023. године,Правилника о категоризацији спортских организација број 06-216/29/17-III од 11.12.2017. године, члана 12. и 30. Одлуке о Општинском већу Општине Владичин Хан („Службени гласник Града Врања“, број 9/19), и члана 7. и 73. Пословника Општинског већа Општине Владичин Хан („Службени гласник Града Врања“, број 31/20), решења Министарства спорта број:66-00-00078/2023-01 од 14.02.2023. године, Општинско веће Општине Владичин Хан на седници одржаној дана 03.04.2023. године, расписује

**Ј А В Н И П О З И В**

**ЗА ФИНАНСИРАЊЕ ГОДИШЊИХ ПРОГРАМА У ОБЛАСТИ СПОРТА НА ТЕРИТОРИЈИ ОПШТИНЕ ВЛАДИЧИН ХАН ЗА 2024. ГОДИНУ**

**I**

**ПРЕДМЕТ ЈАВНОГ ПОЗИВА**

Предмет јавног позива представља одобравање годишњих програма у 2024. години за организације из области спорта са територије Општине Владичин Хан којима се задовољавају потребе и интереси из члана 137. закона – подносиоца пријаве.

**II**

**КРИТЕРИЈУМИ ЈАВНОГ ПОЗИВА**

Програми којима се задовољавају потребе и интереси грађана у области спорта могу бити одобрени уколико испуњавају критеријуме у погледу предлагача програма, носиоца програма, садржине и квалитета програма и финасирања програма.

Предлог годишњег програма у име организација из области спорта са територије Општине Владичин Хан подноси Спортски савез Србије.

**III**

**УСЛОВИ јавног позива**

Право учешћа на јавном позиву имају организације у области спорта које испуњавају следеће услове:

* + - 1. **Општи услови:**
* да буде регистрован у складу са Законом;
* да буде уписан у националну евиденцију у складу са Законом;
* да искључиво или претежно послује на недобитној основи, ако Законом није другачије одређено;
* да има седиште на територији општине Владичин Хан, ако Законом или правилником није другачије утврђено;
* да је директно одговоран за припрему и извођење програма;
* да је претходно обављао делатност најмање годину дана на територији општине Владичин Хан
* да испуњава, у складу са Законом, прописане услове за обављање спортских активности и делатности;
* да има чланство и обезбеђен континуиран стручно-педагошки рад и стручни рад са млађим категоријама;
* да је са успехом реализовао одобрени програм, уколико је био носилац програма ранијих година;
* да располаже капацитетима за реализацију програма;
* да буде члан одговарајућег надлежног националног гранског спортског савеза
* да је у потпуности реализовао програм у претходној години и да је доставио завршни годишњи извештај;
* да је оправдао средства додељена у претходној години и да је извршио повраћај неутрошених средстава.

1. **критеријуми за одобравање проЈеката:**

* Обезбеђен стручно-педагошки рад;
* Рад са млађим селекцијама и процена заступљености деце из општине Владичин Хан у реализацији предвиђеног плана и програма;
* Утицај програма на повећано бављење грађана спортом на територији општине Владичин Хан;
* Традиција у општини Владичин Хан;
* Резултати спортске организације у предходној такмичарској сезони.

1. **Носилац програма не може да:**

* буде у поступку ликвидације, стечаја и под привременом забраном обављања делатности;
* има блокаду пословног рачуна, пореске дугове или дугове према организацијама социјалног осигурања и
* буде у последње две године правноснажном одлуком кажњен за прекршај или

привредни преступ у вези са његовом делатношћу.

**IV**

**Потребна документација:**

* Пропратно писмо,
* Попуњен и оверен јединствени образац пријаве на јавни позив (Апликациони формулар детааљно разрадити са јасним индикаторима, како би се могли пратити циљеви и исходи),
* Акт (дозвола, потврда и сл.) о упису у националну евиденцију за спорт
* Финансијски план годишњег програма са образложењем,
* Копија важећег Статута,
* Решење о упису у регистар Агенције за привредне регистре (не старије од 2016.године),
* Копија решења о додели ПИБ и МБ,
* Копија уговора о отварању рачуна са банком,
* Копија годишњег извештаја и завршног рачуна за претходну годину,
* Доказ о датуму оснивања спортског удружења,
* Потврда о рангу/степену такмичења, броју такмичарских нивоа и броју екипа у систему такмичења као и оствареном пласману за све селекције,
* Копија потврде о чланству у националном гранском спортском савезу,
* Копија књиге чланова спортске организације,
* Потврда надлежног гранског савеза о броју лиценцираних играча и тренера за 2022/2023. годину,
* Потврда гранског спортског савеза да се спортска организација налази у систему такмичења,
* Оверену изјаву овлашћеног лица да ће се средства трошити наменски,

**V**

Носиоци програма своје програме по овом јавном позиву достављају на одговоарјућим апликационим формуларима, који су саставни део овог јавног позива, објављеног на званичном сајту општине Владичин Хан и са кога се могу преузети сви непоходни формулари. Сви наводи из пријаве својих програма морају се доказати одговарајућим приложеним документима.

Спортске организације (клубови) који су у систему такмичења и који се категоришу по Правилнику о категоризацији спортских организација општине Владичин Хан, морају доставити сву пратећу документацију која ће доказати све елементе који су наведени као критеријуми за бодовање овим Правилником за сезону 2022/2023 за екипне спортове, односно за 2023. годину за појединачне спортове.

**VI**

**ПОДНОШЕЊЕ ПРИЈАВЕ**

Предлог програма са документацијом се подноси у оригиналном папирном облику и електронском облику на ЦД или флеш меморији .

Пријаве на јавни позив са комплетном документацијом достављају се у затвореној коверти препорученом пошиљком или лично на адресу Општина Владичин Хан, Светосавска 1, Владичин Хан са назнаком за **СПОРТСКИ САВЕЗ СРБИЈЕ** а преко писарнице (шалтер бр.1) у услужном центру Општинске управе општине Владичин Хан.

На коверти обавезно назначити пуно име и адресу пошиљаоца, навести за који конкурс се подноси пријава.

Након разматрања Спортски савез Србије подноси јединствени предлог програма са свом пратећом документацијом Комисији за оцену годишњих и посебних програма из области спорта општине Владичин Хан.

По доношењу коначне одлуке о одобрењу средстава по овом конкурсу од стране Општинског већа закључиће се уговор са сваким носиоцем програма чији је програм одобрен.

**VII**

**РОК ПРИЈАВЉИВАЊА**

Пријаве се подносе у року од 30 дана од дана објављивања јавног позива на интернет страници општине Владичин Хан, односно до 03.05.2023.године .

Спортски савез Србије подноси јединствени предлог програма у року од 8 дана од дана истека рока за достваљање предлога програма.

Непотпуне и неблаговремене пријаве неће се разматрати.

Комплетна конкурсна документација се може преузети са званичнoг сајтa општине Владичин Хан.

Све додатне информације се могу добити лично од Драгана Стевановића у канцеларији број 13 или на телефон општинске управе Владичин Хан 017/390-501 локал 212.

**ОПШТИНСКО ВЕЋЕ**

**ОПШТИНЕ ВЛАДИЧИН ХАН**

**БРОЈ:06-37/1/23-III**

**П Р Е Д С Е Д Н И К,**

**Горан Младеновић**